Opod ondersoek polisie vir moord, verkragting en aanranding | Netwerk24
31 Maart 2020 08:18
Sontaga Seisa, woordvoerder van die onafhanklike polisieondersoekdirektoraat (Opod), het Maandagaand in verklaring gesê talle klagtes is in verskeie provinsies teen die polisie aanhangig gemaak.
Wetstoepassers Maandag in Port Elizabeth. Foto: Lulama Zenzile
“Teen Maandag omstreeks 06:00 het Opod reeds 21 klagtes uit al die provinsies teen die polisie ontvang,” sê hy.
“In Gauteng word een polisielid vir moord ondersoek, terwyl twee polisielede in die Wes-Kaap ook weens moord ondersoek word.”
Seisa het gesê ’n polisielid in die Wes-Kaap word ook vir verkragting ondersoek.
Van die ander klagtes sluit die afvuur van ’n vuurwapen, asook aanranding in verskeie provinsies in.
Iemand in Gauteng het ook die polisie van korrupsie beskuldig.
Die publiek kan Opod, wat klagtes teen die polisie ondersoek, by die volgende nommers in hul provinsie kontak:
Oos-Kaap: 082 592 9888;
Vrystaat: 063 225 6081;
Noord-Kaap: 064 624 8203;
Noordwes: 078 163 6874;
Wes-Kaap: 073 890 1269
Meer oor: Polisiegeweld | Koronavirus | Opod | Misdaad